EkBass/fiwiki-20250220-pages-articles huggingface dataset:
Lohmar

Lohmar on kaupunki Rhein-Siegin piirikunnassa Nordrhein-Westfalenin osavaltiossa läntisessä Saksassa. Frankit perustivat sen Reinin itäpuolelle, ja siitä on kehittynyt monipuolinen teollisuuskaupunki, joka nivoutuu yhteen Bonnin ja Kölnin kaupunkiseutujen kanssa. Reinin jokilaakson tiheä asutus harvenee Lohmarista itään mentäessä ja metsäisyys lisääntyy. == Maantiede == Lohmar sijaitsee osavaltionsa lounaisosassa noin 20 kilometriä Kölnin keskustasta kaakkoon ja noin 15 kilometriä Bonnin keskustasta koilliseen. Lohmar on osa historiallista Bergisches Land -aluetta, johon kuuluu Rhein- Siegin piirikunnan itäosa, ja joka ulottuu Rheinland-Pfalzin rajalta aina Düsseldorfin liepeille. Lohmar koostuu 30 kaupunginosasta, joista useat olivat itsenäisiä kuntia ennen vuoden 1969 kuntaliitoksia. Keskusta sijaitsee kaupungin lounaisosassa. == Historia == Lohmarin seudun asutushistoria ulottuu kivikauteen, ja alueelta on löydetty todisteita kelttien rautakautisesta asutuksesta. Myöhemmin seudulle löysivät tiensä frankit, jotka perustivat Lohmarin kylän Agger-joen varrelle. Frankkien kielessä "loh" tarkoitti metsää tai puskaa ja "mar" seisovaa vedenkokoumaa tai suota. Lohmar tarkoittaa siten suomaista metsää. Sittemmin suot on kuivattu, mutta metsiä on runsaasti. Ensimmäinen asiakirjamaininta Lohmarista on vuodelta 1081 muodossa Lomere. Samoihin aikoihin rakennettiin ensimmäiset kirkot. 1300-luvulta alkaen Lohmar kuului poliittisesti Bergin herttuakuntaan. Ranskalaiset tekivät 1800-luvun alussa Lohmarin alueelle uuden hallinnollisen jaon, joka olennaisilta osin säilyi aina vuoden 1969 kuntaliitoksiin, jolloin perustettiin nykyinen Lohmar. Kaupunkioikeudet Lohmar sai tammikuussa 1991. Vuonna 1950 Lohmarin väkiluku oli noin 10 000 (vuoden 2020 aluejaon mukaan), joten se kolminkertaistui 2010-luvun lopulle tultaessa. Lohmarin historiallisia rakennuksia on muun muassa Dietrich von Blankenbergin 1300-luvulla rakennuttama Burg Lohmar. 1890-luvulla Kölnin porvaristo rakennutti Lohmariin huviloitaan: tuolloin syntyivät muun muassa Villa Therese ja Villa Friedlinde. Kaupungin kaakkoisosassa sijaitsee entinen televisiotorni, Fernsehturm Birk, joka on 125 metriä korkea. Lohmarissa on lukuisia vanhoja kirkkoja, kuten katolinen Sankt Johannes, jonka historia alkaa 1100-luvulta. == Talous ja liikenne == Lohmar teollistui voimakkaasti toisen maailmansodan jälkeen. Kaupungissa on metalliteollisuutta, sähkö- ja elektroniikkateollisuutta sekä muoviteollisuutta. Lastentarhat ja koulut työllistävät runsaasti. Lohmarin pohjoisosassa Honrathissa on rautatieliikennepaikka, jossa pysähtyvät Kölnin lähiliikennejunat. Moottoritie BAB 3 kulkee aivan Lohmarin länsipuolitse. Alueellisen liikenteen valtaväyliä ovat Bundesstraße 484 ja Bundesstraße 507. == Lähteet == == Aiheesta muualla == *Lohmar, Nordrhein-Westfalen, Saksa — Sunrise, Sunset, and Daylength Luokka:Rhein-Sieg-Kreis Luokka:Nordrhein- Westfalenin kunnat Luokka:Saksan kaupungit
Ugandan virustutkimuslaitos

Ugandan virustutkimuslaitos (, UVRI) on kansanterveyden koulutus- ja tutkimuslaitos, jonka päätoimipiste sijaitsee Ugandan pääkaupungin Kampalan lähellä Entebben kaupungissa. UVRI tekee tieteellistä tutkimusta kansanterveydelle merkityksellisistä infektiosairauksista ja neuvoo Ugandan hallitusta niiden rajoittamisessa ja ehkäisemisessä. UVRI toimii yhteistyötä muun muassa Britannian lääketieteellisen tutkimussäätiön (MRC), London School of Hygiene and Tropical Medicinen sekä Maailman terveysjärjestön (WHO) kanssa. Tutkimuslaitos on tehnyt pitkään työtä esimerkiksi HIVin leviämisen hillitsemiseksi Ugandassa. Sittemmin URVI:sta on tullut esimerkiksi WHO:n toinen afrikkalainen aluekeskus keltakuumeen tutkimuksessa ja seurannassa Dakarin Pasteur-instituutin tavoin. Tartuntatautien tutkimusatoiminnan Entebbessä käynnisti Rockefeller-säätiö vuonna 1936 perustamalla paikkakunnalle keltakuumeen tutkimuslaitoksen (Yellow Fever Research Institute). 18 huhtikuuta 1947 tutkimuslaitoksen läheiseen Zika- tutkimusmetsään sijoitettuun häkkiin keltakuumeen tutkimiseksi viedylle reesusapinalle (Rhesus 766) nousi kuume. Kuumeinen apina tuotiin laboratorioon kaksi päivää metsässä oltuaan. Laboratoriossa apinan seerumia siirrettiin hiireen. Kymmenen päivän kulutua seerumia saaneet hiiret olivat sairaita. Apinan aivoista voitiin eristää taudin aiheuttaja, joka myöhemmin nimettiin zikavirukseksi (ZIKV). Vuonna 1948 sama virus eristettiin myös saman tutkimusmetsän keltakuumehyttysistä (Aedes africanus). Tutkimuslaitos uudelleennimettiin vuonna 1950 (East African Virus Research Institute) ja sain nykynimensä (Uganda Virus Research Institute) vuonna 1977. Maaliskuun 2020 lopulla uutisoitiin, että koronavirusnäytteitä analysoitiin Ugandassa ainoastaan Ugandan virustutkimuslaitoksessa. Tuolloin covid-19-näytteitä tuli analysointavaksi noin 700 vuorokaudessa. Tässä vaiheessa maan terveysministeriö ilmoitti uusien koronalaboratorioiden avaamisaikeista alueellisiin referenssisairaaloihin. ==Lähteet== ==Aiheesta muualla== *UVRI home page (uvri.go.ug) *URVI (researchgate.net) *Ministry of Health - Coronavirus (Pandemic) COVID-19 (Ugandan covid-19-tilanne- ja tiedotussivusto) (health.go.ug) *Africa CDC Dashboard (Africa CDC:n covid-19-yleiskatsaussivu, sisältäen maakohtaiset, esille klikattavat arvot) (africacdc.org) Luokka:Kansanterveyslaitokset Luokka:Tutkimuslaitokset Luokka:Ugandan rakennukset ja rakennelmat Luokka:Entebbe Luokka:Ugandan tiede ja tekniikka
Runoja (Saarikoski)

Runoja on Pentti Saarikosken esikoisrunokokoelma vuodelta 1958. Vielä tässä vaiheessa Saarikosken runot olivat lyhyitä, katkelmallisia elegioita. Kustannussopimusta tehtäessä kokoelman nimiehdokkaita olivat ”Pimeät huoneet” ja Hesiodoksen Erga kai hemerai -eepokseen viittaava ”Töitä ja päiviä”. Pekka Tarkka sanoo Saarikosken jäljitelleen esikoisrunokokoelmassaan Ezra Poundin imagismia. Tarkan mukaan kokoelman runot ovat ”pelkistyneitä ja vaikeita niin että usein vain myyttisen taustan selvitys avaa runon koko sisällön”. Jo tämän kokoelman eräässä runossa esiintyy Saarikoksen kirjallinen alter-ego, hevonen. Hevosen merkitys Saarikosken rooliminänä kuitenkin käy ilmi vasta Saarikosken kolmannessa runokokoelmassa Runot ja Hipponaksin runot. Kokoelma sai kriitikoilta pääasiassa hyvän vastaanoton. Ankarana kriitikkona tunnettu Uuden Suomen Anna Sarajas luonnehti Saarikoskea ”luotettavaksi ensikertalaiseksi”, joka ei antanut suuria lupauksia. == Lähteet == Luokka:Vuoden 1958 kirjat Luokka:Pentti Saarikosken runokokoelmat
Perturbator

Perturbator, oikealta nimeltään James Kent, on ranskalainen muusikko. allmusic.com. Viitattu 14.5.2020 Perturbator aloitti kitaristina black metal -yhtyeissä ja vaihtoi elektroniseen musiikkiin vuonna 2012. Perturbatorin musiikki on hakenut vaikutteita cyberpunkista, 1980-luvun videopeleistä ja tieteiskirjallisuudesta. ilosaarirock.fi. Viitattu 14.5.2020 kaaoszine.fi. Viitattu 14.5.2020 graspop.be. Viitattu 14.5.2020 Kappaleita ”Vengeance”, ”Miami Disco” ja ”Electric Dreams” käytettiin Hotline Miami -toimintapelissä. discogs.com. Viitattu 14.5.2020 The Uncanny Valley sijoittui Billboardin Dance/Electronic-albumilistan kolmanneksi toukokuussa 2016. billboard.com. Viitattu 14.5.2020 Kentin isä on brittiläinen musiikkikriitikko ja muusikko Nick Kent ja äiti ranskalainen toimittaja ja laulaja Laurence Romance. kulturfabrik.lu. Viitattu 14.5.2020 Perturbator esiintyi Tuskassa vuonna 2022. ==Diskografia (valikoima)== ===Albumit=== * Terror 404 (2012) * I Am the Night (2012) * Dangerous Days (2014) * The Uncanny Valley (2016) *Lustful Sacraments (2021) ===EP:t=== * Night Driving Avenger (2012) * Nocturne City (2012) * The 80s Slasher (2012) * Split (2013) * Sexualizer (2013) * The Uncanny Valley (2016) * New Model (2017) ===Singlet=== * ”She Moves Like a Knife” (2014) * ”She Is Young, She Is Beautiful, She Is Next” (2015) * ”Body/Prison” (2018) * ”Cygnus” (Perturbator remix, 2018) * ”Excess” (2019) ===Musiikkivideot=== * ”She Is Young, She Is Beautiful, She Is Next” (2014) ; Huomioita ==Lähteet== * Discogs * Sputnik Music === Viitteet === Luokka:Ranskalaiset elektronisen musiikin artistit Luokka:1990-luvulla syntyneet Luokka:Elävät henkilöt
Retina-näyttö

Retina-näyttö on Apple Inc: n käyttämä tuotenimi LCD- ja OLED- näyttösarjoilleen, joiden pikselitiheys on suurempi kuin aiemmilla Apple- näytöillä. Apple haki termin "Retina" tavaramerkiksi tietokoneille ja mobiililaitteille Yhdysvaltain patentti- ja tavaramerkkivirastossa sekä Kanadan immateriaalioikeusvirastossa. Hakemukset hyväksyttiin vuonna 2012 ja vuonna 2014. Retina-näyttöjä laitteissa on julkaistu useiden vuosien ajan, ja termiä käytetään nyt melkein kaikkiin Apple-tuotteisiin, jotka sisältävät näytön, mukaan lukien Apple Watch, iPhone, iPod Touch, iPad, MacBook, MacBook Air, MacBook Pro ja iMac. Apple käyttää hiukan erilaisia ilmaisun versioita näissä malleissa, kuten Retina HD -näyttö iPhone 6: lle ja uudemmille versioille, ja Retina 4K / 5K -näyttö iMacille. Luokka:Apple Luokka:Näyttötekniikka
Gopinath Munde

Gopinath Munde (12. joulukuuta 1949 – 3. kesäkuuta 2014) oli intialainen poliitikko ja ministeri. Hän edusti Intian kansanpuoluetta (BJP) Lok Sabhassa kaksi kautta vuodesta 2009 alkaen. Vuoden 2014 parlamenttivaalien jälkeen hänet valittiin Modin ensimmäisen hallituksen ministeriksi. Hänen vastuulleen annettiin kolme salkkua, jotka olivat maaseudunkehitys-, juomavesi- ja sanitaatio- sekä kyläneuvostoministeri. Hänen ministerikautensa jäi lyhyeksi, koska hän kuoli viikkoa myöhemmin auto-onnettomuudessa. Munde aloitti poliittisen uransa opiskelijana osallistumalla hindunationalistisen Akhil Bharatiya Vidyarthi Parishad -opiskelijajärjestön sekä Bharatiya Jana Sangh -puolueen toimintaan. Vuonna 1980 hänet äänestettiin Maharashtran osavaltioparlamenttin alahuoneeseen lainsäätäjäksi. Hän toimi tehtävässä viisi kautta vuosina 1980–1985 ja 1990–2009. Vuosina 1992–1995 hän johti Maharashtran oppositiota ja toimi osavaltion varapääministerinä 1995–1999. Vuoden 2009 parlamenttivaaleissa hänet valittiin Lok Sabhaan ensimmäiselle kaudelle. Hänet valittiin toiselle kaudelle 2014. Munde kuului alhaiskastiseen yhteisöön, jonka keskuudessa saamansa suosion seurauksena häntä pidettiin yhtenä puolueensa tärkeimmistä alhaiskastisista johtajista. Munde oli naimisissa opiskeluaikaisen ystävänsä ja puoluetoverinsa Pramod Mahajanin siskon Pradnyan kanssa. Hänellä on kolme tytärtä, joista kaksi vaikuttaa politiikassa. Pankaja Munde toimi Maharashtran lainsäätäjänä ja Pritam Munde valittiin Lok Sabhaan isänsä kuoltua ennätyssuurella äänimäärällä. ==Lähteet== ==Aiheesta muualla== * Gopinath Munde Lok Sabhan verkkosivuilta Luokka:Intian kansanpuolueen poliitikot Luokka:Intian ministerit Luokka:Lok Sabhan jäsenet Luokka:Liikenneonnettomuudessa kuolleet Luokka:Vuonna 1949 syntyneet Luokka:Vuonna 2014 kuolleet
Tehaman piirikunta

Tehaman piirikunta () on Yhdysvaltojen Kalifornian osavaltiossa sijaitseva piirikunta. Piirikunnan väkiluku oli 65 084 vuonna 2019. Sen hallintokeskus ja suurin kaupunki on Red Bluff. Piirikunta on nimetty Tehaman kaupungin mukaan. == Lähteet == == Aiheesta muualla == Luokka:Kalifornian piirikunnat
El Doradon piirikunta

El Doradon piirikunta () on Yhdysvaltojen Kalifornian osavaltiossa sijaitseva piirikunta. Piirikunnan väkiluku oli 192 843 vuonna 2019. Sen hallintokeskus on Placerville ja suurin kaupunki El Dorado Hills. Piirikunnan nimi tulee espanjan kielen kultaista tarkoittavasta sanasta ”eldorado”. == Lähteet == == Aiheesta muualla == Luokka:Kalifornian piirikunnat
Stanislausin piirikunta

Stanislausin piirikunta () on Yhdysvaltojen Kalifornian osavaltiossa sijaitseva piirikunta. Piirikunnan väkiluku oli 550 660 vuonna 2019. Sen hallintokeskus ja suurin kaupunki on Modesto. Piirikunta sijaitsee Central Valley -laaksossa. == Lähteet == == Aiheesta muualla == Luokka:Kalifornian piirikunnat
Runoja

Runoja on ainakin seuraavien runokokoelmien ja äänilevyjen nimi: * Runoja, Juhani Siljon esikoisrunokokoelma vuodelta 1910 * Runoja, Pentti Saarikosken esikoisrunokokoelma vuodelta 1958 * Runoja, Ankin musiikkialbumi vuodelta 1976
Tuolumnen piirikunta

Tuolumnen piirikunta () on Yhdysvaltojen Kalifornian osavaltiossa sijaitseva piirikunta. Piirikunnan väkiluku oli 54 478 vuonna 2019. Sen hallintokeskus ja suurin kaupunki on Sonora. Piirikunta sijaitsee Sierra Nevadan vuoristoalueella. == Lähteet == == Aiheesta muualla == Luokka:Kalifornian piirikunnat
Nevadan piirikunta (Kalifornia)

Nevadan piirikunta () on Yhdysvaltojen Kalifornian osavaltiossa sijaitseva piirikunta. Piirikunnan väkiluku oli 99 755 vuonna 2019. Sen hallintokeskus on Nevada City. Piirikunta sijaitsee Sierra Nevadan vuoristoalueella. == Lähteet == == Aiheesta muualla == Luokka:Kalifornian piirikunnat
Glennin piirikunta

Glennin piirikunta () on Yhdysvaltojen Kalifornian osavaltiossa sijaitseva piirikunta. Piirikunnan väkiluku oli 28 393 vuonna 2019. Sen hallintokeskus on Willows ja suurin kaupunki Orland. Piirikunta sijaitsee Central Valley -laaksossa. == Lähteet == == Aiheesta muualla == Luokka:Kalifornian piirikunnat
Laken piirikunta (Kalifornia)

Laken piirikunta () on Yhdysvaltojen Kalifornian osavaltiossa sijaitseva piirikunta. Piirikunnan väkiluku oli 64 665 vuonna 2019. Sen hallintokeskus on Lakeport ja suurin kaupunki Clearlake. Piirikunta kuuluu Wine Country -alueeseen. == Lähteet == == Aiheesta muualla == Luokka:Kalifornian piirikunnat
Mariposan piirikunta

Mariposan piirikunta () on Yhdysvaltojen Kalifornian osavaltiossa sijaitseva piirikunta. Piirikunnan väkiluku oli 17 203 vuonna 2019. Sen hallintokeskus ja suurin kaupunki on Mariposa. Piirikunta sijaitsee Sierra Nevadan vuoristoalueella. == Lähteet == == Aiheesta muualla == Luokka:Kalifornian piirikunnat
Valiokuntapäivät

Valiokuntapäivät eli valiokuntavaltiopäivät eli valiokuntakokous ( tai utskottsriksdag) oli Ruotsin valtakunnassa 1600- ja 1700-luvuilla pidettyjä säätyjen edustuskokouksia. Kokous kutsuttiin koolle, kun ei ollut tarvetta varsinaisten säätyvaltiopäivien pitämiseen. Valiokuntapäiville kokoontui tavallisesti edustajia vain kolmesta ylemmästä säädystä eli aatelis-, pappis- ja porvarissäädystä, sillä talonpoikien edustajia oli mukana vain kerran, vuonna 1710. Edustajien lukumäärä vaihteli, mutta se oli aina pienempi kuin valtiopäiväedustajien määrä. Etenkin 1600-luvun alkupuolella valiokuntapäivien järjestäminen oli yleistä, sillä hallitus halusi korvata niillä säätyvaltiopäivät. Vuoden 1634 hallitusmuoto sisälsi määräyksen valiokuntapäivistä ja vahvisti niiden osallistujamäärän, mutta säädöksellä ei ollut käytännössä merkitystä. Valiokuntapäivillä säätyjen edustajat neuvottelivat ja päättivät asioista ja niillä käsiteltiin etenkin ulkopoliittisia kysymyksiä. Sen sijaan verosuostunnat ratkaistiin kaikkien valtiopäiväedustajien kesken. Viimeiset varsinaiset valiokuntapäivät järjestettiin 1660, sillä niiden pitäminen kiellettiin samana vuonna voimaan tulleella hallitusmuodon lisäyksellä eli additamentilla. Valiokuntapäivät järjestettiin 1710 kuitenkin vielä kerran, kun kuningas Kaarle XII oli Turkissa, ja sillä kertaa myös talonpoikien edustajia kutsuttiin mukaan. Viimeisen kerran tällainen edustajakokous oli esillä 1789, kun Kustaa III suunnitteli sellaisten järjestämistä. Hän ehdotti, että kaikista säädyistä kutsuttaisiin yhteensä 112 edustajaa koolle, ja näiden pitämillä valiokuntapäivillä korvattaisiin säätyvaltiopäivät. Kustaa III:n ehdotus hylättiin. ==Lähteet== Luokka:Ruotsin säätyvaltiopäivät
Mercedin piirikunta

Mercedin piirikunta () on Yhdysvaltojen Kalifornian osavaltiossa sijaitseva piirikunta. Piirikunnan väkiluku oli 277 680 vuonna 2019. Sen hallintokeskus ja suurin asutuskeskus on Mercedin kaupunki. Piirikunta sijaitsee Keskuslaaksossa. == Lähteet == == Aiheesta muualla == Luokka:Kalifornian piirikunnat
Tonttiäyri

Tonttiäyri () oli Ruotsissa ja Suomessa kaupunkitonteista suoritettava veronluonteinen maksu. Alkuaan tonttiäyrit olivat tontin haltijan maanomistajalle suorittama vuotuinen korvaus tontin vakaasta hallintaoikeudesta eli pysyvästä luvasta pitää rakennustaan toisen maalla. Etenkin 1600-luvulla kaupunkien alueella olevat maat siirtyivät vähitellen kaupunkien omistukseen, jolloin tonttiäyrit muodostuivat kaupunkien tuloksi. Tonttiäyrien kantaminen perustui kaupunkien omistusoikeuteen maahan, eikä siis mihinkään valtakunnalliseen lainsäädäntöön. Tilanne muuttui vähin erin 1700-luvun aikana. Kaupunkeja ei enää pidetty tonttien varsinaisina omistajina, vaan omistajiksi alettiin katsoa yksityiset ihmiset ja yritykset. Tonttiäyrejä kannettiin edelleen kaupunkien kassaan, mutta omistusoikeuden luonteen muuttumisen vuoksi muuttui myös suhtautuminen tonttiäyreihin. Joissakin kaupungeissa, esimerkiksi Helsingissä, tonttiäyrien julkisoikeudellinen luonne säilyi ja ne alkoivat vertautua veroihin. Toisissa kaupungeissa tonttiäyrien alkuperäinen yksityisoikeudellinen luonne oli enemmän esillä ja niissä tonttiäyreistä muotoutui kiinteistörasituksia. Tällainen oli tilanne muun muassa Turussa. Vielä 1930-luvulla tonttiäyrejä kannettiin joissakin kaupungeissa, mutta niiden taloudellinen merkitys kaupungeille oli vähäinen. ==Lähteet== Luokka:Historialliset verot
Otto Erich Hartleben

Otto Erich Hartleben (1864–1905) oli saksalainen kirjailija, Freie Bühnen teatterin kannattajia. Hän kirjoitti kertomuksia, mutta saavutti tunnustusta varsinkin näytelmien kirjoittajana, joista mainittavia ovat esimerkiksi Angele (1891), Der Frosch, Familiendrama nach Henrik Ipse (1891, parodia), Hanna Jagert (1893) ja näyttämöllisesti räikeän vaikuttava Ein Ehrenwort (1894). Hartlebenin eniten kuuluisuutta saavuttanut näytelmä on upseeritragedia Rosenmontag (1900), joka sai Franz Grillparzer -palkinnon. Lyyriset runonsa Hartleben yhdisti kokoelmiksi Meine Verse (1895) ja Von reifen Früchten (1902).Hartleben, Otto Erich, Tietosanakirja osa 3, palsta 147, Tietosanakirja Osakeyhtiö 1911 ==Suomennettu tuotanto== Hartlebenin runoja on suomentanut Uuno Kailas.Hartleben, Otto Erich, Lahden kaupunginkirjaston runotietokanta. Päivitetty 9.2.2021, viitattu 21.2.2021 Antologiassa Kaunis Saksa: sarja saksalaista lyriikkaa (WSOY 1924) on kolme runoa: * Kuihtunut lehti * Laulu elämästä * Seikkailija Antologiassa Titaanien laulu: ja muuta historiallista, eksoottista ja kauhurunoutta, toim. Juri Nummelin (Ntamo, 2014 ISBN 978-952-215-511-5) * Kuihtunut lehti * Seikkailija == Lähteet == ==Aiheesta muualla== Luokka:Saksalaiset kirjailijat Luokka:Vuonna 1864 syntyneet Luokka:Vuonna 1905 kuolleet
Placerin piirikunta

Placerin piirikunta () on Yhdysvaltojen Kalifornian osavaltiossa sijaitseva piirikunta. Piirikunnan väkiluku oli 398 329 vuonna 2019. Sen hallintokeskus on Auburn ja suurin asutuskeskus Rosevillen kaupunki. Piirikunta sijaitsee Sierra Nevadan vuoristoalueella. == Lähteet == == Aiheesta muualla == *
Yolon piirikunta

Yolon piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 220 500 vuonna 2019. Piirikunnan hallintokeskus on Woodland ja suurin asutuskeskus Davisin kaupunki. Piirikunta sijaitsee Sacramenton suurkaupunkialueella. == Lähteet == == Aiheesta muualla == Luokka:Kalifornian piirikunnat
Leini

Leini on kunta Italiassa Piemonten alueella sijaitsevassa Torinon metropolikaupungissa.Leini Sapere.it Leini Enciclopedia Treccani Vuoden 2022 alussa kunnassa oli arviolta 16 303 asukasta. ==Lähteet== ==Aiheesta muualla== Luokka:Torinon metropolikaupungin kunnat
Sutterin piirikunta

Sutterin piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 96 971 vuonna 2019. Piirikunnan hallintokeskus ja suurin asutuskeskus on Yuba Cityin kaupunki. Piirikunta sijaitsee Sacramenton suurkaupunkialueella. Piirikunta on nimetty saksalaissyntyisen sveitsiläisen uudisraivaajan John Sutterin mukaan. == Lähteet == == Aiheesta muualla == Luokka:Kalifornian piirikunnat
Jousiammunnan maailmanmestaruuskilpailut

Jousiammunnan maailmanmestaruuskilpailut ovat kansainvälisen jousiammuntaliiton (World Archery Federation, vuoteen 2011 saakka Fédération Internationale de Tir à l'Arc) säännöllisesti järjestämiä jousiammunnan maailmanmestaruuskilpailuja. Ensimmäiset maailmanmestaruuskilpailut järjestettiin tauluammunnassa vuonna 1931. Myöhemmin omia MM-kilpailuja on alettu järjestää myös muun muassa maastoammunnassa ja halliammunnassa. == Kilpailupaikat == === Tauluammunta === Numero Vuosi Paikkakunta Maa Ajankohta 1 1931 Lviv Puola 2 1932 Varsova Puola 3 1933 Lontoo Yhdistynyt kuningaskunta 4 1934 Båstad Ruotsi 5 1935 Bryssel Belgia 6 1936 Praha Tšekkoslovakia 7 1937 Pariisi Ranska 8 1938 Lontoo Yhdistynyt kuningaskunta 9 1939 Oslo Norja 10 1946 Tukholma Ruotsi 11 1947 Praha Tšekkoslovakia 12 1948 Lontoo Yhdistynyt kuningaskunta 13 1949 Pariisi Ranska 14 1950 Kööpenhamina Tanska 15 1952 Bryssel Belgia 16 1954 Oslo Norja 17 1955 Helsinki Suomi 18 1957 Praha Tšekkoslovakia 19 1958 Bryssel Belgia 20 1959 Tukholma Ruotsi 21 1961 Oslo Norja 22 1963 Helsinki Suomi 23 1965 Västerås Ruotsi 24 1967 Amersfoort Alankomaat 25 1969 Valley Forge Yhdysvallat 26 1971 York Yhdistynyt kuningaskunta 27 1973 Grenoble Ranska 28 1975 Interlaken Sveitsi 29 1977 Canberra Australia 30 1979 Länsi-Berliini Saksan liittotasavalta 19.–20.7. 31 1981 Punta Ala Italia 32 1983 Los Angeles Yhdysvallat 33 1985 Soul Etelä-Korea 34 1987 Adelaide Australia 35 1989 Lausanne Sveitsi 36 1991 Krakova Puola 37 1993 Antalya Turkki 38 1995 Jakarta Indonesia 39 1997 Victoria Kanada 40 1999 Riom Ranska 41 2001 Peking Kiina 42 2003 New York Yhdysvallat 43 2005 Madrid Espanja 44 2007 Leipzig Saksa 45 2009 Ulsan Etelä-Korea 46 2011 Torino Italia 47 2013 Belek Turkki 48 2015 Kööpenhamina Tanska 49 2017 México Meksiko 15.–22.10. 50 2019 's-Hertogenbosch Alankomaat 10.–16.6. === Halliammunta === Numero Vuosi Paikkakunta Maa Ajankohta 1 1991 Oulu Suomi 2 1993 Perpignan Ranska 3 1995 Birmingham Yhdistynyt kuningaskunta 4 1997 Istanbul Turkki 5 1999 Havanna Kuuba 6 2001 Firenze Italia 7 2003 Nîmes Ranska 8 2005 Aalborg Tanska 9 2007 İzmir Turkki 10 2009 Rzeszów Puola 11 2012 Las Vegas Yhdysvallat 12 2014 Nîmes Ranska 13 2016 Ankara Turkki 14 2018 Yankton Yhdysvallat 14.–19.2. === Maastoammunta === Numero Vuosi Paikkakunta Maa Ajankohta 1 1969 Valley Forge Yhdysvallat 2 1971 Cardiff Yhdistynyt kuningaskunta 3 1972 Gorizia Italia 4 1974 Zagreb Jugoslavia 5 1976 Mölndal Ruotsi 6 1978 Geneve Sveitsi 7 1980 Palmerston North Uusi-Seelanti 8 1982 Kingsclere Yhdistynyt kuningaskunta 9 1984 Hyvinkää Suomi 10 1986 Radstadt Itävalta 11 1988 Bolzano Italia 12 1990 Loen Norja 13 1992 Margraten Alankomaat 14 1994 Vertus Ranska 15 1996 Kranjska Gora Slovenia 16 1998 Obergurgl Itävalta 17 2000 Cortina d’Ampezzo Italia 18 2002 Canberra Australia 19 2004 Plitvice Kroatia 20 2006 Göteborg Ruotsi 21 2008 Llwynypia Yhdistynyt kuningaskunta 22 2010 Visegrád Unkari 23 2012 Val d’Isère Ranska 24 2014 Zagreb Kroatia 25 2016 Dublin Irlanti 26 2018 Cortina d’Ampezzo Italia 4.–9.9. == Lähteet == *
Osno

Osno tai Asno () on järvi Luoteis-Venäjällä Pihkovan alueen Pustoškan piirissä. Järvi sijaitsee Bežanitsyn ylängön tunnetulla järvialueella. == Maantietoa == Järvi on 1,4 kilometriä pitkä, 0,7 kilometriä leveä ja sen pinta-ala on 55 hehtaaria. Järvellä on avoin järvenselkä ja sen ainoa luotomainen saari sijaitsee sen pohjoisrannan tuntumassa. Saaren pinta-ala on 0,1 hehtaaria. Sen ympärillä on ilmakuvissa näkyvä laajan matalikon alueella kasvava vesikasvillisuusvyöhyke. Järven keskisyvyys on 4,5 metriä ja syvänteessä on 8,3 metriä vettä. Järven ympäristössä on niittyjä ja peltomaata sekä paikoin suomaata. Järven eteläpäässä sijaitsee kylä Petšurki (), josta lähtevä tie kiertää lähes järven ympäri. == Luontoarvoja == Järvessä elää ainakin hauki, ahven, säyne, suutari, made, karppi, rantanuoliainen, allikkosalakka, mutakala ja ruutana, sekä joitakin Rutilus-suvun kaloja ja jokirapua niukasto. Sillä on mutapohja ja sen kivikkoiset rannat ovat silttiä tai savea. == Vesistösuhteita == Osno sijaitsee Velikajan valuma-alueella. Asnjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveä esittävissä kartoissa on siihen liitetty neljä ojaa, joista kaksi ovat järveen tulevia metsäojia. Kaksi muuta ovat kartan mukaan laskuojia, joten järvi on tämän mukaan bifurkaatiojärvi. Järven valuma-alueen koko on 10,44 neliökilometriä . Järven varsinaiseksi laskujoeksi on mainittu Asnjanka (), joka lähtee järven eteläpäästä kylän kohdalta ja virtaa kohti etelää ja laskee siellä ensin Bereznoon, sitten Losnoon ja lopulta Zavolotskojessa Velikajaan . Toinen laskuoja voi luontaisen oloisena olla aito laskuoja, mutta toinen vaihtoehto on bifurkaatio-oja, jonka lähde on sen keskellä sijaitseva lampi. Karttoihin ei ole merkitty virtaussuuntia, joten tietoon tulee suhtautua varauksella. Jos oja laskee aidosti kohti pohjoista, yhtyy se Velikajaan hieman Hvoinon yläpuolella. == Huomautuksia == == Lähteet == Luokka:Pihkovan alueen järvet Luokka:Velikajan valuma-alue Luokka:Pustoškan piiri
Raukoilla rajoilla

Raukoilla rajoilla. Suomenkielisen proosakirjallisuuden historiaa on kulttuurintutkija Markku Eskelisen kriittinen ja pamfletinomainen yleisesitys suomenkielisen proosakirjallisuuden historiasta. Teoksen julkaisi Kustannusosakeyhtiö Siltala vuonna 2016. Eskelisen huomio keskittyy erityisesti suomalaiseen kokeelliseen proosakirjallisuuteen – tai sen puutteeseen. Eskelinen kritisoi suomenkielistä proosaa (etenkin valtavirtaproosaa) kautta linjan haluttomuudesta ja hitaudesta kokeilla erilaisia uusia tyylikeinoja. Pääsyyllisiksi takapajuisuuteen Eskelinen nimeää erilaisia suomalaista kirjallisuutta hallinneita portinvartijoita, joita ovat hänen mukaansa olleet vuoron perään ainakin protestanttisen kristinuskon huomattava valta-asema, 1900-luvun alun oikeistoradikalistinen kiihkoisänmaallisuus, Eskelisen "bonsaimodernismiksi" nimittämä anhavalainen tiukkarajainen modernismikäsitys ja 1970-luvun vasemmistoradikalismi. Kritiikin kohteiksi joutuvat myös suomalaiset kirjallisuushistorioitsijat: esimerkiksi Kai Laitisen Eskelinen katsoo ymmärtäneen kokeellisuuskäsitteen hyvin kestämättömästi ja näin luoneen kuvaa suomalaisesta modernismista uraauurtavampana kuin se Eskelisen mielestä onkaan. Myös postmodernismin ja postmodernistisen metafiktion määrittelyssä suomalaiset kirjallisuudentutkijat ovat Eskelisen mielestä osoittautuneet "avuttomiksi". Juhani Rantala kiittää Kaltio-lehdessä teosta älyllisestä tavasta tehdä tietoisen impressionistista kritiikkiä, mutta huomauttaa esimerkiksi Eskelisen hyvin jyrkästä suhtautumisesta uskonnollisuuteen. == Lähteet == Luokka:Vuoden 2016 kirjat Luokka:Suomalaiset tietokirjat
Yhdystie 1821

Yhdystie 1821 on yhdystie joka kulkee Turun Kupittaalta saman kaupungin alueella sijaitsevaan Kakskertaan. Tien pituus on 16 kilometriä. Tie alkaa seututieltä 110 eli Uudenmaankadulta Turun ruutukaavakeskustassa. Keskustan alueella tie kulkee Itäistä Pitkäkatua ja Stålarminkatua pitkin. Sen muilla osuuksilla on nimet Hirvensalon puistotie, Kakskerrantie ja Brinkhallintie. == Lähteet == 1821 Luokka:Turun liikenne
Sierran piirikunta (Kalifornia)

Sierran piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 3 005 vuonna 2019. Piirikunnan hallintokeskus on Downieville ja suurin asutuskeskus Loyaltonin kaupunki. Piirikunta sijaitsee Sierra Nevadan vuoristoalueella. == Lähteet == == Aiheesta muualla == Luokka:Kalifornian piirikunnat
Viktor Jansson (ratsastaja)

Viktor Emanuel Jansson (31. joulukuuta 1919 Viipuri – 25. syyskuuta 2006 Seinäjoki) oli suomalainen esteratsastaja. ”Janne” Jansson edusti Suomea esteratsastuksessa Helsingin olympialaisissa 1952. Hän kilpaili Jessa- hevosella, ja hänen suorituksensa hylättiin. Lontoon vuoden 1948 olympialaisiin hänet valittiin varamieheksi. Tukholmassa järjestetyissä vuoden 1956 olympialaisten ratsastuskilpailuissa hän toimi Suomen valmentajana. Jansson sijoittui pohjoismaisissa kisoissa esteratsastuksessa toiseksi vuonna 1949 ja edusti Suomea myös vuosina 1947, 1951, 1953 ja 1959. Hän voitti esteratsastuksessa Suomen-mestaruuden vuonna 1958. Jansson toimi Suomen Ratsastajainliiton hallituksessa yli 30 vuotta, muun muassa puheenjohtajana vuosina 1975–1979. Hän oli liiton sihteeri ja toiminnanjohtaja vuosina 1947–1961 ja myöhemmin kunniapuheenjohtajaWegelius, Christopher Finnderby, maailman konstikkain ja helpoin standardirata, Hippos 5/2010 s. 39. Hän oli Tampereen Ratsastusseuran puheenjohtaja vuosina 1964–1969. == Lähteet == Luokka:Suomalaiset esteratsastajat Luokka:Vuonna 1919 syntyneet Luokka:Vuonna 2006 kuolleet
Yhdystie 1890

thumb|right|280px|Yhdystie 1890 Röölässä. Yhdystie 1890 on yhdystie joka kulkee Naantalin Rymättylästä saman kaupungin alueella sijaitsevan Krampin saaren edustalle. Tien pituus on 14 kilometriä. Tien osoitenimenä on Rööläntie Rymättylästä yhdystien 1896 risteykseen ja Luotojentie koko loppumatkan eli Hankan lauttasatamaan. ==Lähteet== 1890 Luokka:Naantalin liikenne
Yhdystie 1896

thumb|right|280px|Entinen yhdystie 1896 lähes koko pituudeltaan. Kuvassa näkyy myös Boyfood Oyn rakennus. Yhdystie 1896 on entinen yhdystie joka kulki Naantalin Röölässä sijaitsevasta yhdystien 1890 risteyksestä Röölän satamaan. Tien pituus oli vain 90 metriä. Tien osoitenimenä oli Rööläntie koko matkan. Lyhyestä pituudestaan huolimatta tien varrelle sijoittui muutamia palveluita, kaikista tunnetuimman ollessa sillinjalostusta harjoittava Boyfood Oy. ==Lähteet== 1896 Luokka:Naantalin liikenne
Trumbo (elokuva)

Trumbo on vuonna 2015 ensi-iltansa saanut elämäkerrallinen draamaelokuva, jonka on ohjannut Jay Roach. Sen pääosaa esittää Bryan Cranston, joka sai parhaan miespääosan Oscar-ehdokkuuden roolistaan. Muita rooleja esittää muun muassa Diane Lane, Helen Mirren, Louis C.K., Elle Fanning, John Goodman, ja Michael Stuhlbarg. Elokuva kertoo Hollywoodissa vaikuttaneesta elokuvakäsikirjoittajasta, Dalton Trumbosta, jota Cranston näyttelee. == Näyttelijät == == Arvioita == * Metacritic: 60/100 * IMDb: 7,5/10 * Helsingin Sanomat: * Aamulehti: * Empire: * The Guardian: * Rolling Stone: * Roger Ebert: == Tunnustukset == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Kenelle Voitto / Ehdokkuus Bafta Paras miespääosa Bryan Cranston Golden Globe Paras miespääosa draamaelokuvassa Bryan Cranston Golden Globe Paras naissivuosa Helen Mirren Oscar Paras miespääosa Bryan Cranston Screen Actors Guild Paras miespääosa Bryan Cranston Screen Actors Guild Paras naissivuosa Helen Mirren Screen Actors Guild Paras näyttelijäkokoonpano Adewale Akinnuoye-Agbaje, Louis C.K., Bryan Cranston, David James Elliott, Elle Fanning, John Goodman, Diane Lane, Helen Mirren, Michael Stuhlbarg, Alan Tudyk == Lähteet == == Aiheesta muualla == * Viralliset kotisivut * Luokka:Vuoden 2015 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Yhdysvaltalaiset draamaelokuvat Luokka:Jay Roachin ohjaamat elokuvat Luokka:1950-luvulle sijoittuvat elokuvat Luokka:Elokuvat elokuvanteosta
Yhdystie 1931

Yhdystie 1931 on yhdystie, joka kulkee Naantalin Rauduisista saman kaupungin alueella sijaitsevaan Teersaloon. Tien pituus on 11 kilometriä. Tien osoitenimenä on Velkuantie koko matkan. ==Lähteet== 1931 Luokka:Naantalin liikenne
Kobolttibromidi

Kobolttibromidi (CoBr2) on koboltti- ja bromidi-ionien muodostama epäorgaaninen ioniyhdiste. Yhdistettä voidaan käyttää katalyyttinä orgaanisen kemian synteeseissä ja kosteusindikaattorina. ==Ominaisuudet== Huoneenlämpötilassa kobolttibromidi on vihreää kiteistä ainetta, joka on hygroskooppista. Yhdisteellä on kidevedelliset di- ja heksahydraatit (CoBr2·2 H2O ja CoBr2·6 H2O), jotka ovat väriltään violetteja. Kidevesi poistuu rakenteesta kuumentaessa asteittain ja kidevedetöntä yhdistettä muodostuu 130 °C:n lämpötilassa. Kobolttibromidi liukenee erittäin hyvin veteen ja eräisiin orgaanisiin liuottimiin kuten alkoholeihin ja dietyylieetteriin. ==Valmistus ja käyttö== Kobolttibromidia valmistetaan kuumentamalla koboltin ja bromin seosta tai neutraloimalla kobolttihydroksidia tai -karbonaattia vetybromidilla. :Co + Br2 → CoBr2 :Co(OH)2 \+ 2 HBr → CoBr2 \+ 2 H2O Kobolttibromidia käytetään katalyyttinä orgaanisen kemian synteeseissä ja kobolttimangaanibromidikatalyytin valmistukseen. Sitä käytetään myös kosteusindikaattorina, koska sen kidevedetön ja kidevedellinen muoto ovat eriväriset.H. Wayne Richardson: Cobalt compounds, Kirk-Othmer Encyclopedia of Chemical Technology, John Wiley & Sons, New York, 2003.R. Frim & S. D. Ukeles: Bromine, Inorganic Compounds, Kirk-Othmer Encyclopedia of Chemical Technology, John Wiley & Sons, New York, 2011. ==Lähteet== Luokka:Bromidit Luokka:Kobolttiyhdisteet
Epic Games Store

Epic Games Store on Epic Gamesin kehittämä videopelien jakelu-, moninpeli- ja viestintäalusta. Epic Games Store on saanut paljon kritiikkiä aggressiivisesta kilpailusta sekä pelien julkaisemisesta yksinoikeudella ainoastaan Epic Games Storessa. Esimerkiksi Epic Games Store haastoi Steamin käyttäessään 12 prosentin tulojakaumaa Steamin 30 prosentin sijasta. Alustalla tarjotaan joka viikko ilmaisia pelejä, jotta uusia käyttäjiä saataisiin lisää. Tammikuussa 2020 Epic Games Storella on 108 miljoonaa rekisteröitynyttä käyttäjää. ==Lähteet== Luokka:Digitaalinen jakelu Luokka:MacOS-ohjelmat Luokka:Windows- ohjelmat
Žanna Aguzarova

Žanna Aguzarova (ven. Жа́нна Агуза́рова, s. 7. heinäkuuta 1962 Turtas, Tjumenin alue, Neuvostoliitto) on venäläinen laulaja, joka tuli 1980-luvulla tunnetuksi rock-yhtye Bravon solistina, minkä jälkeen hän aloitti soolouran. Hänet tunnetaan omalaatuisesta ja eksentrisestä tyylistään. == Elämä ja ura == Aguzarova pyrkii pitämään elämänsä yksityiskohtia salassa, joten hänen syntymävuotensa ja asuinpaikkansa voivat vaihdella eri lähteissä. Todennäköisimpänä Aguzarovan syntymäpaikkana pidetään Tjumenin aluetta. Kun Aguzarova oli vielä lapsi, hänen perheensä muutti Kolyvanin kylään Novosibirskin alueelle. Siellä Aguzarova kävi koulua, josta valmistui vuonna 1977. Vuonna 1982 Aguzarova muutti Moskovaan, missä hän opiskeli maalariksi samalla kun yritti päästä Venäjän teatteritaiteen akatemiaan sekä Gnesin- musiikkiakatemiaan. Kumpaakaan haluamansa opiskelupaikkaan Aguzarova ei päässyt, mutta vuonna 1983 hänestä tuli Jevgeni Havtanin perustaman Bravo- yhtyeen solisti. Vuonna 1984 Aguzarova pidätettiin passin väärennöksestä hänen käytettyään väärennettyä passia nimellä Ivana Anders)¨, ja hän joutui puolentoista vuoden pakkotyöhön. Vuonna 1985 Aguzarova palasi Moskovaan ja jatkoi työskentelyä Bravon kanssa. Vuonna 1988 Aguzarova jätti yhtyeen ja ryhtyi soolouralle. Saatuaan korkeakoulututkinnon vuonna 1990 Valtion musiikkipedagogisessa instituutissa hän äänitti ensimmäisen albuminsa. Neuvostoliiton romahduksen yhteydessä Aguzarova muutti Yhdysvaltoihin, missä hän asuu ja työskentelee musiikin parissa edelleen. == Diskografia == === Bravo === *BRAVO (1987) *Ансамбль Браво (1987) *Группа Браво (1987) *Жанна Агузарова и «Браво» 1983—1988 (1993) *Live in Moscow (1994) *Песни разных лет (1995) *Хиты про любовь (1998) === Sooloalbumit === *Русский альбом (1990) *Nineteen ninetee's (1993) *The Best (1999) *Русский альбом (uusintajulkaisu, 2000) *Back2Future (2003) ==Lähteet== Luokka:Elävät henkilöt Luokka:Venäläiset laulajat Luokka:Neuvostoliittolaiset laulajat Luokka:Vuonna 1962 syntyneet
Tšenoje (järvi)

Tšenoje , Tšonoje tai Utšenoje () on järvi Luoteis-Venäjällä Pihkovan alueen Pustoškan piirissä. Järvi sijaitsee Bežanitsyn ylängön tunnetulla järvialueella. == Maantietoa == Järvi on 2,8 kilometriä pitkä, 0,86 kilometriä leveä ja sen pinta-ala on 1,34 neliökilometriä eli 134 hehtaaria. Se on suurin järvi lähialueen kahdeksasta järvestä tai lammesta. Järvi on saareton ja sen keskisyvyys on 8 metriä. Syvänteessä on 25 metriä vettä. Järven kumpikin pää on kapeneva lahti ja esimerkiksi kaakkoispään luusuassa on kalankasvatusaltaita kahdessa ryppäässä. Järven ympäristö on metsämaata ja vain luusuan ympärillä on asutusta kylässä Ozornaja (). Järven ympärillä ei ole yleisiä teitä. == Luontoarvoja == Järvessä elää ainakin hauki, ahven, särki, lahna, muikku, peledsiika, seipi, turpa, säyne, mutu, suutari, made, kiiski, sorva, rantanuoliainen, allikkosalakka, mutakala, törö, salakka, pasuri, punasalakka, ruutana, nieriä ja simppu, sekä jokirapua niukasti. Järven kivinen pohja on hiekkaa ja mutaa. == Vesistösuhteita == Tšenoje sijaitsee Velikajan valuma-alueella. Velikaja on Velikajan valuma-aluen pääuoma ja valuma-alue muodostaa Narvanjoen vesistöalueen eteläisimmän osan. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven kaakkoispäähän luusuaan laske pieni lampi Tšinovetšek () lyhyttä ojaa myöten. Beloje on ympäristön suurin järvi, mutta kartoista eikä ilmakuvista selviä minne se laskee. Järven valuma- alueen koko on lähteestä riippuen 234 tai 874 neliökilometriä . Tärkein vettä tuova joki on Velikaja, joka myös vie veden eteenpäin. Tšenoje on siten Velikajan läpivirtausjärvi, jonka pääuoman edellinen järvi on Hvoino ja seuraavat ovat Lukoje () ja Verjato. == Huomautuksia == == Lähteet == Luokka:Pihkovan alueen järvet Luokka:Velikajan valuma-alue Luokka:Pustoškan piiri
San Joaquinin piirikunta

San Joaquinin piirikunta (, [ˌsæn hwɑː'kiːn]) on Yhdysvaltojen Kalifornian osavaltiossa sijaitseva piirikunta. Sen väkiluku oli 762 148 vuonna 2019. Piirikunnan hallintokeskus ja suurin kaupunki on Stockton. Piirikunta sijaitsee Central Valleyn laaksossa. == Lähteet == == Aiheesta muualla == Luokka:Kalifornian piirikunnat
Westonin piirikunta

Westonin piirikunta () on Yhdysvaltojen Wyomingin osavaltiossa sijaitseva piirikunta. Sen väkiluku oli 6 927 vuonna 2019. Piirikunnan hallintokeskus ja suurin kaupunki on Newcastle. == Lähteet == == Aiheesta muualla == Luokka:Wyomingin piirikunnat
Sankari (lehti)

Sankari oli vuosina 2015–2018 ilmestynyt 8–12-vuotiaille suunnattu videopelilehti. Lehteä kirjoittivat Pelaaja-lehden kirjoittajat ja sitä kustansi H-Town. Se korvasi saman kustantajan aiemmin ilmestyneen Pelaa!-lehden. Lehti ilmestyi aluksi viisi kertaa vuodessa ja vuodesta 2017 alkaen kuudesti vuodessa. Lehteä ilmestyi yhteensä 18 numeroa. == Lähteet == Luokka:Suomalaiset lastenlehdet Luokka:Suomalaiset videopelilehdet Luokka:Ilmestymästä lakanneet suomalaiset aikakauslehdet
Der Tag

Der Tag. Illustrierte Zeitung oli saksalainen päivälehti, joka ilmestyi Berliinissä vuodesta 1900. Sen perusti August Scherl.Ganeva, Mila: Women in Weimar Fashion: Discourses and Displays in German Culture, 1918-1933 Google Books (englanniksi) Se oli vuodesta 1931 Saksalaiskansallisen kansanpuolueen (DNVP) virallinen julkaisu.The Press of the Weimar Republic and its representation in German Literature s. 253 (PDF) (englanniksi) ==Lähteet== Luokka:Saksalaiset sanomalehdet
Beloje (järvi Štšukinon pitäjässä Pustoškan piirissä)

Beloje () on järvi Luoteis-Venäjällä Pihkovan alueen Pustoškan piirissä. Järvi sijaitsee Bežanitsyn ylängön tunnetulla järvialueella. Järven nimen alkuosa () tarkoittaa valkoista ja Beloje on järven nimenä melko yleinen. Sen voisi vapaasti suomentaa Valkijärvi tai Valkojärvi. Suomessa tämän nimisellä järvellä on usein kirkas ja väritön vesi vastakohtana tummalle humuspitoiselle järvelle. == Maantietoa == Järvi on 2,6 kilometriä pitkä, 1,6 kilometriä leveä ja sen pinta-ala on 65 hehtaaria. Siinä on kolme selvää lahtea, jotka työntyvät eri ilmansuuntiin. Saaria ei esiinny, järven keskisyvyys on 3,4 metriä ja sen syvänteessä on 12,5 metriä syvää. Järven ympäristö on metsämaata, jota rikkoo lounaisrannan metsittyvä niitty ja kaakkoispuolella sijaitseva soistuva metsäalue. Viereinen suurempi järvi Tšenoje sijaitsee 200 metrin kannaksen takana. Seutu on lähes autiota lukuun ottamatta kahta pientä kylää Kamenka () ja Šatalovo () kauempana järvestä. == Luontoarvoja == Järvessä elää ainakin hauki, ahven, särki, lahna, peledsiika, suutari, made, kiiski, sorva, allikkosalakka, mutakala, pasuri, ruutana ja karppi, sekä jokirapua on niukasti. Järven rannat ovat metsäisiä hiekkarantoja ja järven pohja on hiekkaa ja siltiä. == Vesistösuhteita == Beloje sijaitsee Velikajan valuma-alueella. Velikaja on Velikajan valuma-aluen pääuoma ja valuma-alue muodostaa Narvanjoen vesistöalueen eteläisimmän osan. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Karttojen perusteella järvellä ei olisi ollenkaan ojia vaikka sen lähiympäristössä onkin muutama lampi ja suurempi Tšenoje, joka on lisäksi Velikajan läpivirtausjärvi. Järven valuma-alueeksi onkin ilmoitettu 2,0 neliökilometriä . Pieni valuma-alue, suoalue, järven nimi ja sijainti järvirikkaalla ja hiekkapohjaisella alueella viittaavat suppamaiseen järveen. Järvelle ei ole myöskään merkitty laskuojaa. == Katso myös == * Beloje == Huomautuksia == == Lähteet == Luokka:Pihkovan alueen järvet Luokka:Velikajan valuma-alue Luokka:Pustoškan piiri
Beloje

Beloje on usein järven nimen alkuosa (), joka tarkoittaa valkoista. Sen voisi vapaasti suomentaa Valkijärvi tai Valkojärvi. Suomessa tällaisella järvellä on usein kirkas ja väritön vesi vastakohtama tummille humuspitoiselle järvelle. Nimellä viitataan seuraaviin kohteisiin: * Beloje, järvi Venäjällä Pihkovan alueella Outovan piirissä, Samolvan pitäjässä * Beloje, järvi Venäjällä Pihkovan alueella Outovan piirissä, Polnovskajan pitäjässä * Beloje, järvi Venäjällä Pihkovan alueella Porhovin piirissä * Beloje, järvi Venäjällä Pihkovan alueella Pustoškan piirissä Štšukinon pitäjässä * Beloje, järvi Venäjällä Pihkovan alueella Pustoškan piirissä Alolin pitäjässä == Katso myös == * Valkeajärvi, venäläisiä järviä == Lähteet == Luokka:Järvien täsmennyssivut
Elis Fischer

Elis Fischer (18. tammikuuta 1834 – 19. elokuuta 1889) oli ruotsalainen juutalainen pankkiiri ja liikemies. == Elämäkerta == Fischer opiskeli lakia Uppsalan yliopistossa. Hänet tunnetaan joulukuussa 1886 tapahtuneesta Fischer- oikeudenkäynnistä, jossa häntä syytettiin talousrikoksista. == Lähteet == Luokka:Ruotsalaiset liikemiehet Luokka:Vuonna 1834 syntyneet Luokka:Vuonna 1889 kuolleet
Tompuri

Tompuri on suomalainen sukunimi, joka on muun muassa seuraavilla henkilöillä: *Anne Tompuri (s. 1958), kuvataiteilija *Elli Tompuri (1880–1962), näyttelijä, ohjaaja, teatterinjohtaja, lausuja, tanssija ja kirjailija *Hannes Tompuri (1921–1994), kirjailija *Timo Tompuri (s. 1969), kiekonheittäjä *Tuomo Tompuri (s. 1976), pyöräsuunnistaja.
Maailman kommunistiset ja työväenpuolueet

Maailman kommunistiset ja työväenpuolueet (, IMCW) on vuosittainen konferenssi, johon osallistuu kommunistisia ja työväenpuolueita useista maista. Se sai alkunsa vuonna 1998, kun Kreikan kommunistinen puolue kutsui puolueita yhteiseen vuosittaiseen kokoukseen. Vuonna 2019 siihen osallistui 74 eri puoluetta 58 maasta, Suomesta Suomen kommunistinen puolue. ==Lähteet== ==Aiheesta muualla== *http://www.solidnet.org/home/ Luokka:Kommunistiset järjestöt Luokka:Konferenssit
Andreas Hasselqvist

Anders (Andreas Benedicti) Hasselqvist (1646–1701) oli ruotsalaissyntyinen Suomessa ja Tallinnassa vaikuttanut hengellinen kirjailija, pappi ja professori.Yrjö Kotivuori, Anders Hasselqvist, Ylioppilasmatrikkeli 1640–1852 Verkkojulkaisu 2005, viitattu 14.5.2020 Hasselqvist oli porvarin poika Kalmarista. Hän tuli 1667 ylioppilaaksi Turkuun, valmistui 1677 maisteriksi, tuli 1671 konrehtoriksi Tallinnan kouluun ja 1678 Turun kappalaiseksi. Hänet kutsuttiin 1683 professoriksi Lundiin mutta hän ei ottanut virkaa vastaan. Hänet nimitettiin 1688 ylimääräiseksi teologian professoriksi Turun akatemiaan, 1691 varakirkkoherraksi Paraisiin. Hasselqvist oli aikanaan tunnettu saarnaaja ja kirjailija, jyrkän oikeaoppisuuden edustaja, jonka lukuisista kirjateoksista mainittavia ovat esimerkiksi Rosa orbis arctoi (1682), parannussaarna vuonna 1680 nähdyn suuren pyrstötähden johdosta (aiheena: "yksikään komeetta ei ole ilmestynyt näkyville ilman tarkoitusta", 1681Johanna Viitaharju, Komeetta Turussa – silminnäkijän todistus, Turun museokeskuksen blogi 27.12.2013), Lumen de lumine sparsum, seu vera Christiana religio (1688–1692) ja Hengellinen Sydämen-Herättäjä (1706, viisitoista painosta).Hasselqvist, Andreas, Tietosanakirja osa 3, palsta 158, Tietosanakirja Osakeyhtiö 1911 == Lähteet == Luokka:Suomalaiset kirjailijat Luokka:Suomalaiset papit Luokka:Suomalaiset professorit Luokka:Vuonna 1646 syntyneet Luokka:Vuonna 1701 kuolleet
Juan Eugenio Hartzenbusch

Juan Eugenio Hartzenbusch (1806–1880) oli espanjalainen kirjailija. Hän kirjoitti näytelmän Los amantes de Teruel (1836), joka kuvasi runollisesti rajattoman onnetonta rakkautta. Näytelmän menestyksen ansiosta hän saattoi jatkaa kirjallisella uralla. Hartzenbuschin muita merkittäviä näytelmiä ovat muun muassa La redoma encantada (1839), La visionaria (1840), Alfonso el casto (1841), El bachiller Mendarias (1842), La coja y el encogido (1843), Juan de las Viñas (1844), Vida por honra (1854). Useimmissa Hartzenbuschin näytelmissä ilmenee eloisaa mielikuvitusta, voimakasta sanontatapaa, sointuvaa runomittaa ja kansallisten aiheiden onnistunutta valintaa. Hartzenbusch on toimittanut laitoksia Tirso de Molinan, Calderónin ja Alarcónin teoksista.Hartzenbusch, Juan Eugenio, Tietosanakirja osa 3, palsta 152, Tietosanakirja Osakeyhtiö 1911 == Lähteet == ==Aiheesta muualla== Luokka:Espanjalaiset kirjailijat Luokka:Vuonna 1806 syntyneet Luokka:Vuonna 1880 kuolleet
The Sixth Day

The Sixth Day on japanilaisen rock-muusikon Gacktin kokoelma-albumi, joka julkaistiin vuonna 2004. == Kappaleet == # # # # # # # # # # # # # # Luokka:Gacktin albumit Luokka:Vuoden 2004 kokoelma-albumit
Bvndit

Bvndit (, lausutaan Bandit) on eteläkorealainen viisihenkinen tyttöyhtye, joka perustettiin 2019. Yhtyeeseen kuuluvat jäsenet Yiyeon, Jungwoo, Songhee, Simyeong ja Seungeun. Bvndit debytoi Bvndit, Be Ambitious! singlealbumilla 10. huhtikuuta 2019. == Jäsenet == * Yiyeon (이연) – johtaja * Songhee (송희) * Jungwoo (정우) * Simyeong (시명) * Seungeun (승은) == Diskografia == === EP:t === * Be! (2019) * Carnival (2020) * Re-Orginal (2022) === Singlealbumit === * Bvndit, Be Ambitious! (2019) === Singlet === * "Hocus Pocus" (2019) * "Dramatic" (2019) * "Dumb" (2019) * "Cool" (2020) * "Children" (2020) * "Jungle" (2020) * "Venom" (2022) ==Lähteet== Luokka:Eteläkorealaiset tyttöbändit
Mä oon vapaa

Mä oon vapaa on laulaja-lauluntekijä F:n toinen albumi. == Kappaleet == == Lähteet == Luokka:Vuoden 2020 albumit Luokka:Suomalaiset popalbumit Luokka:Suomalaiset hip hop -albumit
Gannat

Gannat on kunta Ranskassa Allier'n departementissa Auvergne-Rhône-Alpesin alueella. Se sijaitsee noin 20 kilometriä Vichyn kaupungista länteen. == Nähtävyyksiä == pienoiskuva|vasen|Château de Gannat Kunnan nähtävyyksiä ovat keskiaikainen linna Château de Gannat. Se oli Sires de Bourbonin linnoitus. Linna oli vankilana vuoteen 1967 saakka, jolloin kunta osti sen. Nykyään linnassa toimii kunnallismuseo Musée Yves Machelon, jolle on annettu Musée de France -sertifikaatti. Museon kuuluisin esine on korvaamaton Karolingien evankeliumi Évangéliaire de Gannat. Se sisältää neljän evankeliumin tekstit, ja sitä pidetään lasivitriinissä. Evankeliumi digitoitiin vuonna 2007, jotta kaikki voivat tutustua siihen interaktiivisesti. ==Lähteet== ==Aiheesta muualla== Luokka:Allierin kunnat
Fossiilinen vesi

Fossiilinen vesi on vettä, joka on säilynyt pohjavesimuodostumassa eli akviferissa useita tuhansia vuosia. Ympäröivän alueen ilmasto on monissa tapauksissa muuttunut sen jälkeen kun vesi suotautui akviferiin, eikä akviferiin välttämättä tule ollenkaan uutta vettä. Siten monet fossiilisen veden esiintymät ovat uusiutumattomia luonnonvaroja. == Merkittäviä esiintymiä == Suurin tunnettu fossiilisen veden esiintymä on Nuubian hiekkakivialueen akviferijärjestelmä eli NSAS (Nubian Sandstone Aquifer System), joka levittäytyy noin 2,2 miljoonan neliökilometrin alueelle Pohjois-Afrikan Egyptissä, Libyassa, Sudanissa ja Tšadissa. Akvifereissa on arvioitu olevan noin 373 000 kuutiokilometriä käyttökelpoista makeaa vettä. Alueen pohjavesien ei ole havaittu merkittävästi uusiutuvan. Australiassa sijaitseva Iso arteesinen allas on suuri fossiilista vettä varastoiva arteesinen akviferi. Noin 1,7 miljoonan neliökilometrin alueelle itäisessä Australiassa levittäytyvä akviferi on Australian suurin ja tärkein pohjavesivaranto. Luoteisen Saharan akviferijärjestelmä eli NWSAS (North Western Sahara Aquifer System) kattaa yli miljoona neliökilometriä Pohjois-Afrikan Algeriassa, Libyassa ja Tunisiassa. Yhdysvaltain tärkeimmän pohjavesimuodostuman Ogallalan akviferin vesivarantoja on myös luonnehdittu fossiiliseksi vedeksi. == Huomioita == == Lähteet == Luokka:Hydrogeologia Luokka:Luonnonvarat